## Ministru kabineta rīkojuma projekta „Par pamatbudžeta programmas „Ekonomikas attīstības programma” finanšu līdzekļu izmantošanu” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Saskaņā ar Imigrācijas likuma 23.panta astotajā daļā noteikto, ārzemnieku veiktos maksājumus Imigrācijas likuma 23.panta pirmās daļas 28., 29., 30. un 31.punktā noteiktajos gadījumos ieskaita valsts pamatbudžeta programmai “Ekonomikas attīstības programma” (turpmāk-EAP) atvērtajā valsts pamatbudžeta izdevumu kontā Valsts kasē un uzskaita kā iestādes citus pašu ieņēmumus. 2. Ārzemnieku EAP iemaksāto finanšu līdzekļu izmantošanas mērķi 2016.gadā ir noteikti likuma “Par valsts budžetu 2016.gadam” 49.pantā, tai skaitā, noteikts, ka ieskaitītie līdzekļi izmantojami mājokļa atbalsta programmas finansēšanai. 3. Valsts pamatbudžeta programmas “Ekonomikas attīstības programma” finanšu līdzekļu izmantošanas kārtība noteikta 2015.gada 9.jūnija Ministru kabineta noteikumos Nr.284 “Valsts pamatbudžeta programmas “Ekonomikas attīstības programma” finanšu līdzekļu izmantošanas kārtība”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar likuma „Par valsts budžetu 2016. gadam” 49.panta pirmo daļu Ekonomikas ministrijas budžeta programmā 33.00.00 "Ekonomikas attīstības programma" ieskaitītie līdzekļi ir izmantojami atbalsta pasākumiem Latvijas uzņēmējiem jaunu eksporta tirgu apguvē un eksporta palielināšanā uz prioritāriem mērķa tirgiem un investīciju veicināšanai, Reemigrācijas atbalsta pasākumu plāna un Mājokļa atbalsta programmas finansēšanai, kā arī citiem darba vietu radīšanas un ģimeņu atbalsta pasākumiem un sistēmas administrēšanas izmaksu segšanai.  Līdz šim brīdim Mājokļu atbalsta programmai ir novirzīti šādi finanšu līdzekļi:   1. valsts akciju sabiedrības „Latvijas Hipotēku un zemes banka” pamatkapitālā 2015.gadā ieskaitītie līdzekļi - 332  678, 71 *euro*; 2. Ministru kabineta 2015.gada 2.februāra rīkojums Nr.54 „Par [Imigrācijas likuma](http://likumi.lv/ta/id/68522-imigracijas-likums) [23.panta](http://likumi.lv/ta/id/68522-imigracijas-likums#p23) pirmās daļas 28., 29., 30. un 31.punktā paredzēto nosacījumu nodrošināšanai nepieciešamajiem pasākumiem un finansējumu 2015.gadā” – 635 295 *euro*; 3. Ministru kabineta 2015.gada 8.oktobra rīkojums Nr. 617 „Par pamatbudžeta programmas „Ekonomikas attīstības programma" finanšu līdzekļu izmantošanu”” – 1 000 000 *euro*; 4. Ministru kabineta 2015.gada 8.decembra rīkojums Nr. 772 „Par pamatbudžeta programmas „Ekonomikas attīstības programma" finanšu līdzekļu izmantošanu”” – 700 000 *euro*; 5. Ministru kabineta 2016.gada 15.marta rīkojums Nr.193 „Par pamatbudžeta programmas „Ekonomikas attīstības programma" finanšu līdzekļu izmantošanu”” – 859 385 *euro.* 6. Ministru kabineta 2016.gada 7.jūlija rīkojums Nr. 381 „Par pamatbudžeta programmas "Ekonomikas attīstības programma" finanšu līdzekļu izmantošanu” - 887 372 *euro.* 7. Ministru kabineta 2016.gada 11.jūlija rīkojums Nr.382 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem” un apropriācijas palielināšanu” – 2 500 000 *euro*.   Programmas kopējais finansējums šobrīd ir sasniedzis 6 914 730 *euro*. Programmas multiplikators 4 dod iespēju piešķirt mājokļu galvojumus par kopējo summu 27 658 920 *euro*. Uz 2016.gada 3.oktobri galvojumi ir izsniegti vairāk kā 3 429 ģimenēm, tādā veidā nodrošinot vairāk kā 5 003 bērnus ar mājokli. Saskaņā ar Altum sniegto informāciju, uz 2016.gada 10.oktobri programmas ietvaros piešķirti galvojumi 22,94 milj. *euro* apmērā. Galvojumiem pieejami vēl 1,19 milj. *euro* (attiecīgi, var piešķirt galvojumus 4,76 milj. *euro* apmērā). Kopējais ar galvojumiem atbalstīto aizdevumu portfelis ir 181,84 milj. *euro*.  Saskaņā ar provizoriskajiem aprēķiniem, ar pašreiz piešķirto finansējumu, jaunu galvojumu izsniegšanu varēs nodrošināt līdz aptuveni 2016.gada 10.decembrim. Prognozes izteiktas vadoties pēc pieņēmuma, ka 2016.gada oktobrī-decembrī mēneša vidējā apguve nepārsniedz 2 milj. *euro*. Laika posmā no š.g. marta līdz augustam finanšu līdzekļu apguve vidēji mēnesī svārstījās no 1,7-1,8 milj. *euro*, bet septembrī pirmo reizi tika sasniegts 2 milj. *euro* apjoms.  Lai nodrošinātu Mājokļu atbalsta programmas turpmāku darbību līdz pat 2016.gada beigām, programmai nepieciešams piešķirt papildus finansējumu 612 629 *euro* apmērā.  Ņemot vērā iepriekš minēto, Ekonomikas ministrijai no budžeta programmas 33.00.00 "Ekonomikas attīstības programma" izdevumu apropriācijas subsīdijām un dotācijām nepieciešams pārskaitīt akciju sabiedrībai “Attīstības finanšu institūcija “Altum” 612 629 *euro*, lai finansētu Mājokļa atbalsta programmas īstenošanu, novirzot šim mērķim 2016. gadā saņemtos citus pašu ieņēmumus (maksājumi, kurus veic ārzemnieks, piesakoties termiņuzturēšanās atļaujas izsniegšanai). |
| 3. | Projekta izstrādē iesaistītās institūcijas | Ekonomikas ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz Ekonomikas ministriju, Finanšu ministriju, akciju sabiedrību “Attīstības finanšu institūcija Altum”, Mājokļa atbalsta programmas īstenošanā iesaistītājām komercbankām un ģimenēm, kuras vēlas saņemt galvojumu mājokļa iegādei. |
| 2. | Tiesiskā regulējuma ietekme uz tautsaimniecību un administratīvo slogu | Mājokļa atbalsta programmas īstenošana turpinās nodrošināt valsts atbalstu ģimenēm ar nepilngadīgiem bērniem, sniedzot galvojumus dzīvojamās telpas iegādei vai būvniecībai atbilstoši Ministru kabineta noteiktai kārtībai. |
| 3. | Administratīvo izmaksu monetārs novērtējums | Tiesību aktā paredzētā rīcība tiks īstenota valstspamatbudžeta programmā “Ekonomikas attīstības programma” iemaksāto līdzekļu ietvaros. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (*euro*) | | |
| **2017.gads** | **2018.gads** | **2019.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 |  |  |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 |  |  |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar Imigrācijas likuma 23.panta pirmās daļas 29., 30. un 31.punktu pirmreizējas termiņuzturēšanās atļaujas pieprasītājam jāveic maksājums valsts budžetā. Imigrācijas likuma 23.panta astotā daļa nosaka, ka iepriekš minētos maksājumus ieskaita valsts pamatbudžeta programmai atvērtajā valsts pamatbudžeta izdevumu kontā Valsts kasē.  Saskaņā ar Valsts kases elektrisko pakalpojumu portālā pieejamo informāciju līdz 2016.gada 3.oktobra dienas beigām valsts pamatbudžeta programmā 33.00.00 “Ekonomikas attīstības programma” naudas līdzekļi, kas saskaņā ar Ministru kabineta 2015.gada 9.jūnija noteikumu Nr.284 “Valsts pamatbudžeta programmas “Ekonomikas attīstības programma” finanšu līdzekļu izmantošanas kārtība” 2.punktu ir uzskatāmi par neatmaksājamajiem ārzemniekam vai viņa mantiniekam, bija **1 248 064,75** *euro* apmērā un līdz ar to novirzāmi likuma “Par valsts budžetu 2016.gadam” 49.pantā noteiktajiem mērķiem.  Saskaņā likuma “Par valsts budžetu 2016.gadam” 49.pantā noteikto Rīkojuma projektā tiek noteikts, ka summa – 612 629 *euro* apjomā, kura ir iemaksāta valsts pamatbudžeta programmā “Ekonomikas attīstības programma” 2016.gadā ir novirzāma Mājokļa atbalsta programmas finansēšanai.  Attiecīgi kopējais papildus galvojumu apjoms, ar līdz šim piešķirto finansējumu 6 914 730 milj. *euro* apmērā, sasniegtu 7 527 359 *euro*. Mēnesī Mājokļu atbalsta programmas ietvaros, galvojumiem tiek piešķirts finansējums aptuveni 500 000 *euro* apmērā (kas ar multiplikatoru 4 nodrošina galvojumus 2 milj. *euro* apmērā*)*.  Šobrīd Mājokļu atbalsta programmas ietvaros pieejamais neizmantotais finansējums spētu nodrošināt galvojumus aptuveni 702 ģimenēm. Prognozētais atbalstāmo personu skaits pēc papildus finansējuma 612 629 *euro* apmērā piešķiršanas – 372 ģimenes. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta izpilde tiek nodrošināta likuma “Par valsts budžetu 2016.gadam” Ekonomikas ministrijas programmā 33.00.00 “Ekonomikas attīstības programma” paredzētā finansējuma ietvaros. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, akciju sabiedrība “Attīstības finanšu institūcija Altum” . |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. Rīkojuma projekta izpilde notiks esošo pārvaldes funkciju ietvaros. |
| 3. | Cita informācija | Nav |

*Anotācijas IV, V un VI sadaļa – projekts šo jomu neskar.*

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs J.Stinka

19.10.2016 16:57

1309

A.Bukšs**,** 67013272

[Aldis.Bukss@em.gov.lv](mailto:Aldis.Bukss@em.gov.lv)